Keskustelu:Oleh Olžytš

message: Kun ainakin Volynian kuvernementti -artikkelin mukaan Žytomyr sijaitsi Volynian kuvernementissa, on asioiden vääristelyä korvata se Venäjän keisarikunnalla. EN ymmärrä muutoksen tekijän motiiveja. --Abc10 (keskustelu) 9. elokuuta 2022 kello 08.19 (EEST)
replies: text: Yleensähän tässä mainitaan nimenomaan valtio, missä syntynyt. Venäjän keisarikunta nyt ikävä kyllä hallitsi tuolloin noita alueita. Eli ei ole asioiden vääristelyä. --PtG (keskustelu) 9. elokuuta 2022 kello 09.00 (EEST)
replies: text: :"Hauskasti" sanottuna hän on syntynyt Venäjän alamaiseksi. --Esamatti1 (keskustelu) 9. elokuuta 2022 kello 09.02 (EEST)

text: :  Yhdysvaltojen kohdalla mainitaan yleensä osavaltio, enkä ole nähnyt niitä poisteltavan. Varsin usein ei ole merkittynä maata Yhdysvallat. Kirjoitan lähteen mukaan, ja se muutetaan lähteen vastaiseksi. --Abc10 (keskustelu) 9. elokuuta 2022 kello 09.46 (EEST)
replies: text: :: Yhdysvaltain osavaltio on usein merkittävä tieto, sillä siellä on niin paljon samannimisiä paikkoja. Osavaltion lisäksi valtio pitäisi olla silti musta myös merkittynä. --PtG (keskustelu) 9. elokuuta 2022 kello 09.59 (EEST)
replies: text: :::Venäjän kuvernementit vastasivat Suomen läänejä, ja venäjäksi "lääni" olikin "kuvernementti". Kuvernementin informaatioarvo on vähäinen, jos linkitetystä syntymäpaikasta on olemassa artikkeli, kuten tässä. Mutta miksi henkilön synnyinmaata ei saisi manita, käyttäjä:Abc10? Voitko perustella? --Esamatti1 (keskustelu) 9. elokuuta 2022 kello 10.09 (EEST)
replies: text: :::: Erään lähteetömän artikkelin mukaan kuvernementit eivät vastanneet läänejä. Väitteesi että "Kuvernementin informaatioarvo on vähäinen" on mielipide, jolla ei ole sen suurempaa merkitystä. Miksi henkilön kansallisuutta pitäisi hämärtää? Korvasit kuvernementin keisarikunnalla, jolloin syntyy mielikuva että Olžytš on venäläinen. Sitä paitsi tosiaan kirjoitan lähteen mukaan, jossa syntymäpaikaksi on ilmoitettu "Zhytomyr, Volhynia gubernia". Kuten sanoin, moni jättää Yhdysvallatkin mainitsematta, sen sijaan osavaltio on lähes aina, mutta eipä niihin juuri kukaan ole puuttunut. Itse joskus lisään maan, mutta afrikkalaisen maan kohdalla et pitänyt siitä, että maa kerrotaan. Keisarikunta on kuitenkin näköjään mielestäsi tärkeä, vaikka se hämärtää kirjailijan tausta. Miksi? --Abc10 (keskustelu) 9. elokuuta 2022 kello 10.55 (EEST)
replies: text: :::::Artikkelissa on linkki, josta lukija voi katsoa missä Žytomyr sijaitsee. Vuonna 1907 se kuului Venäjän keisarikuntaan, mikä on olennaisempi tieto kuin Volynian kuvernementti. Viittaamassasi artikkelissa ei kerrota mitään Venäjän kuvernementtien ja Suomen läänien suhteesta. Yhdysvaltain osavaltiot ovat liittovaltion osia, joiden status on täysin erilainen kuin kuvernementtien, läänien tai alueiden. Lisäksi valehtelet: artikkelissa Bernard Dadié oli selvästi kerrottu, että henkilö on norsunluurannikkolainen. Sinä halusit, että Norsunluurannikko mainitaan ensimmäisessä virkkeessä kolme kertaa.

text: :::::Jos haluat parantaa artikkelia, etsi sille interwiki ja parempia lähteitä. Tästä asiasta on turha enää jankata. --Esamatti1 (keskustelu) 9. elokuuta 2022 kello 11.24 (EEST)
replies: text: ::::::Artikkeli ei kerro Ukrainan historiasta, siitä voi lukea artikkelista Ukrainan historia. Olennainen tieto on kuvernementti lähteenkin mukaan, jossa ei mainita keisarikuntaa. Kirjoittajat Stech ja Struk ovat aiheen asiantuntijoita. Joillekin muokkaajille keisarikunta on keskeinen asia, ja suomalaisetkin vedetään siihen toisinaan mukaan. Arwidssonin lausumaksi väitettyä "ruotsalaisia emme ole, venäläisiksi emme halua tulla, olkaamme siis suomalaisia" haluaisi varmaan moni ukrainalainen soveltaa, jos tuntisi sen. (Jotten joudu syytetyksi, kuten helposti käy, lisättäköön jo valmiiksi, että oma taustani on monikansallinen, kuten monilla suomalaisilla.) --Abc10 (keskustelu) 9. elokuuta 2022 kello 12.02 (EEST)
replies: text: :::::::Jankkaat taas asian vierestä. Halutessasi voit muotoilla ja hyväksyttää käytännön "ukrainalaisten henkilöiden synnyinmaata ja kansalaisuutta ei saa mainita Wikipediassa". Onnea yritykseen! --Esamatti1 (keskustelu) 9. elokuuta 2022 kello 12.15 (EEST)

text: :::::::Minusta synnyin- ja kuolinpaikan yhteydessä tulee ilmoittaa valtio ainakin silloin, jos se poikkeaa määritelmälauseessa mainitusta henkilön kansallisuudesta. Lukija ei välttämättä tiedä, minä historiallisina aikakausina Ukraina on ollut itsenäinen valtio tai mihin valtioon Ukraina tai jokin Ukrainan osa kuului vuonna 1907, joten on syytä täsmentää, että kyse oli silloin Venäjän keisarikunnasta (samoin kuin kuolinpaikan yhteydessä mainitaan valtiona Saksa). Suomessa ennen vuotta 1917 syntyneiden/kuolleiden suomalaisten kohdalla voi tehdä poikkeuksen, koska se on vakiintunut tapa suomalaisissa teksteissä.

text: :::::::Kuvernementti on minusta hyödyllistä ilmoittaa ainakin silloin, jos paikkakunnasta ei (vielä) ole artikkelia tai jos se ei ole tunnetuin samannimisistä paikoista. Jos synnyinpaikka on jokin tunnettu suurkaupunki kuten Moskova tai Kiova, voi kuvernementin jättää mainitsematta. Žytomyrin kohdalla kuvernementin mainitseminen ei liene välttämätöntä, kun kaupungistakin on artikkeli, mutta ei siitä nyt toisaalta suuremmin haittaakaan liene. Venäjän keisarikunta kannattaa kuitenkin mainita joka tapauksessa riippumatta siitä, nimetäänkö kuvernementti vai ei. --Risukarhi (keskustelu) 9. elokuuta 2022 kello 17.53 (EEST)
thread_title:  Kuvernementti